**ZMLUVA O DIELO**

uzatvorená podľa ust. § 536 a nasl. zákona NR SR č. 513/1991 Zb. Obchodného zákonníka v znení neskorších predpisov (ďalej len „zákon“)

(ďalej len „zmluva“)

**I. Zmluvné strany**

**Zmluvné strany**

1. **Objednávateľ:** **Základná škola Sama Cambela** Sídlo: Školská 14, 976 13 Slovenská Ľupča IČO: 35677856 Bankové spojenie:   
IBAN:   
Zastúpená: PaedDr. René Kováčik – riaditeľ školy

a

2. **Zhotoviteľ:**

Sídlo:

IČO:

DIČ:   
Bankové spojenie :

IBAN:   
Zastúpená:

Kontakt:

Zapísaná v Obchodnom registri

II.

Predmet zmluvy

1. Predmetom tejto zmluvy je je záväzok zhotoviteľa zhotoviť dielo „Vodozádržné opatrenia - zachytávanie, využitie a likvidácia dažďových vôd v areáli školy“. Táto zmluva sa uzatvára v rámci projektu „Zvyšovanie povedomia o zmierňovaní a prispôsobovaní sa zmene klímy medzi žiakmi, zamestnancami školy a miestnou verejnosťou prostredníctvom využívania obnoviteľných prírodných zdrojov“, financovaného z Grantov EHP/Nórskych grantov a štátneho rozpočtu Slovenskej republiky.
2. Zhotoviteľ je povinný zrealizovať predmet zmluvy uvedený v článku II. tejto zmluvy odborne, kvalitne a za podmienok uvedených v tejto zmluve, v súlade so zákonom č. 50/1976 Zb. (Stavebný zákon) a súvisiacich STN, v súlade s rozpočtom diela, ktorý je prílohou tejto zmluvy, na svoje náklady a svoje nebezpečenstvo
3. V prípade, ak sa v priebehu prác vyskytne potreba ďalších podkladov alebo spolupráce, objednávateľ sa zaväzuje, že poskytne zhotoviteľovi primerané spolupôsobenie na základe písomnej výzvy zhotoviteľa, tak aby mohol byť dodržaný termín plnenia uvedený v čl. III tejto zmluvy.
4. Objednávateľ sa zaväzuje zhotovené dielo v požadovanej kvalite prevziať a zaplatiť zhotoviteľovi dohodnutú cenu diela po prevzatí diela na základe preberacieho protokolu.
5. Všetky zmeny je zhotoviteľ povinný konzultovať s objednávateľom.
6. Zúčastnené zmluvné strany pri podpise zmluvy preberú stavenisko s vyhotoveným zápisom.

III.  
Čas plnenia

1. Zhotoviteľ sa zaväzuje, že vypracuje a dodá predmet zmluvy uvedený v čl. II tejto zmluvy v lehote zhotovenia stavby, tz. najneskôr do 30 kalendárnych dní odo dňa odovzdania a prevzatia staveniska zhotoviteľovi.
2. Ak zhotoviteľ pripraví dielo alebo jeho dohodnutú časť na odovzdanie pred dohodnutým termínom bez závad a nedorobkov, zaväzuje sa objednávateľ toto dielo prevziať aj v skoršom ponúknutom termíne, pokiaľ bude dielo zhotovené v súlade s platnými technickými normami, vypracovanou projektovou dokumentáciou a v požadovanej kvalite.
3. V prípade, ak sa v priebehu plnenia tejto zmluvy vyskytne potreba uskutočniť práce, ktoré nie sú zhrnuté v tejto zmluve, je zhotoviteľ povinný ihneď o tejto skutočnosti informovať objednávateľa písomne. Následne bude objednávateľ postupovať v súlade s jeho internými predpismi a začne rokovanie o riešení vzniknutej situácie so zhotoviteľom. Pokiaľ pokračovanie prác je podmienené potrebou uskutočnenia prác, ktoré nie sú zhrnuté v tejto zmluve, tak do prijatia vhodného riešenia lehoty podľa tohto článku neplynú. Zhotoviteľ je zároveň oprávnený prerušiť výkon tých prác, ktoré sú závislé, priamo i nepriamo, od prijatia vhodného riešenia.
4. V prípade vzniku zhotoviteľom nezavinených prekážok znemožňujúcich riadne plnenie diela, príslušný termín sa predlžuje o počet dní, počas ktorých boli práce prerušené. Toto ustanovenie platí aj v prípade, ak je objednávateľ v omeškaní s poskytnutím dohodnutého spolupôsobenia. O všetkých takýchto prípadoch sa spíše záznam v stavebnom denníku.
5. Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.

IV.  
Cena diela

1. Cena za predmet zmluvy uvedený v článku II. tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a v súlade s ponukou zhotoviteľa ako pevná zmluvná cena a predstavuje:

Cena bez DPH ...... EUR

DPH 20 % ..... EUR

Cena s DPH ...... EUR

(slovom: ......... eur s DPH a ...... centov)

2. Dohodnutá cena kompletného diela je v súlade s rozpočtovými nákladmi stavby uvedenými v  rozpočte podľa objektov v členení podľa „Výkazu výmer“. Rozpočet (ocenený „Výkaz výmer“) je neoddeliteľnou súčasťou tejto zmluvy (Príloha č. 1).

3. V cene uvedenej v ods. 1 tohto článku sú zahrnuté aj náklady na:

1. vybudovanie, prevádzku, údržbu a vypratanie staveniska,
2. práce a dodávky nutné k vykonaniu diela, v parametroch predpísaných projektovou dokumentáciou
3. všetky doklady potrebné ku odovzdaniu a prevzatiu stavby (v prípade potreby), k uvedeniu diela do prevádzky a jeho užívaniu vyplývajúce z príslušných právnych predpisov a STN noriem (vydané odborne spôsobilými osobami) vzťahujúce sa na predmet

d. V cene uvedenej v ods. 1 tohto článku sú zahrnuté aj všetky ostatné náklady súvisiace so zhotovením predmetu zmluvy, okrem nákladov spočívajúcich v prekonaní prekážok zhotovovania diela nezavinených zhotoviteľom, ktoré zhotoviteľ pri uzatváraní tejto zmluvy ani pri vynaložení odbornej starostlivosti nemohol predpokladať

V.

Fakturácia

1. Fakturované budú skutočne vykonané práce na základe vzájomne odsúhlaseného množstva podľa predloženej cenovej ponuky.
2. Doba splatnosti faktúr je 30 dní od vystavenia po odovzdaní stavby na základe odovzdávacieho protokolu.

3. Za oneskorenie plnenia predmetu zmluvy má objednávateľ právo pri nesplnení termínov podľa Čl. III tejto zmluvy uložiť zmluvnú pokutu vo výške 0,05 % z príslušnej ceny predmetu zmluvy za každý deň omeškania plnenia.

4 Zhotoviteľ má v prípade omeškania úhrady faktúry za predmet zmluvy právo fakturovať objednávateľovi úrok z omeškania vo výške 0,05 % z fakturovanej sumy za každý deň omeškania platby.

5. Nárok zmluvnej strany na náhradu škody, ktorá jej vznikla v dôsledku porušenia povinnosti druhej zmluvnej strany vyplývajúcej z tejto zmluvy týmto nie je dotknutý, a to aj v prípade, ak vzniknutá škoda prevyšuje výšku zmluvnej pokuty

**VI.**

**Odovzdanie a prevzatie diela**

1. Podmienkou odovzdania a prevzatia diela je jeho protokolárne prevzatie. Vzájomne a preukázateľne prevzaté doklady obidvoma zmluvnými stranami sú podmienkou prevzatia diela.

2. Zhotoviteľ písomne vyzve objednávateľa pred dohodnutým termínom dokončenia diela k záverečnému prevzatiu.

3. O prevzatí diela spíšu strany zápis, ktorý obsahuje zhodnotenie kvality vykonaných prác, súpis prípadných zistených vád a nedorobkov, ktoré nebránia v užívaní diela, dohodu o opatreniach na ich odstránenie, prehlásenie zhotoviteľa, že dielo odovzdáva a prehlásenie objednávateľa, že dielo preberá.

4. Pri odovzdaní diela je zhotoviteľ povinný predložiť objednávateľovi doklady určené príslušnými STN a všeobecne záväznými predpismi.

5. Dňom odovzdania diela prechádza na objednávateľa vlastnícke právo k dielu.

**Čl. VII.**

**Záručná doba a zodpovednosť za vady**

1. Zhotoviteľ poskytuje na dielo záruku. Zhotoviteľ zodpovedá za to, že dielo je zhotovené podľa podmienok stanovených v tejto zmluve a že bude mať počas záručnej doby vlastnosti dohodnuté touto zmluvou a bude vyhovovať požiadavkám technických noriem a všeobecne záväzných právnych predpisov platných v Slovenskej republike. Zhotoviteľ zodpovedá za vady, ktoré vznikli počas záručnej doby.

2. Záručná doba začína plynúť odo dňa protokolárneho odovzdania a prevzatia diela a končí uplynutím 60 mesiacov pre stavebnú časť, v ostatnom uplynutím 24 mesiacov.

3. Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej odbornej starostlivosti nemohol zistiť ich nevhodnosť, alebo na ňu písomne upozornil objednávateľa a ten na ich použití trval.

4. Objednávateľ je povinný oznámiť vadu zhotoviteľovi písomne najneskôr do 15 dní od jej zistenia.

5. Zhotoviteľ sa zaväzuje začať s odstraňovaním prípadných vád na diele bez zbytočného odkladu po doručení oznámenia vady objednávateľom a túto odstrániť v čo najkratšom čase, vždy však najneskôr do 3 dní od doručenia oznámenia vady objednávateľom, pokiaľ sa nedohodol s objednávateľom inak.

6. Ak zhotoviteľ vadu včas neodstráni, je objednávateľ oprávnený zabezpečiť jej odstránenie prostredníctvom tretej osoby na náklady zhotoviteľa

**VIII.**

**Stavebný denník**

1. Pri vedení stavebného denníka sa budú zmluvné strany riadiť ustanoveniami § 46d zákona č.50/1976 Zb. (Stavebný zákon) v platnom znení.

2. Do stavebného denníka môžu robiť záznamy len stavbyvedúci zhotoviteľa, prípadne jeho zástupca a poverený zástupca objednávateľa, resp. projektant stavby.

3. Zhotoviteľ je povinný viesť odo dňa prevzatia staveniska stavebný denník, do ktorého bude zaznamenávať všetky skutočnosti podstatné pre naplnenie tejto zmluvy – postup realizácie prác, kvalitu vykonávania prác, prípadné odchýlky od výkazu výmer. Záznamy vedie stavbyvedúci, resp. jeho zástupca a priebežne ich bude potvrdzovať poverený zástupca objednávateľa.

4. V stavebnom denníku musia obe zmluvné strany reagovať na zápisy najneskôr do troch pracovných dní po dátume ich vyhotovenia. Ak zmluvná strana, ktorej bol zápis určený do troch pracovných dní na zápis nereaguje, považuje sa zápis za súhlasne potvrdený.

5. Všetky prípadné naviac práce a zmeny predmetu zmluvy musia byť pred ich realizáciou odsúhlasené povereným zástupcom objednávateľa v stavebnom denníku a upravené písomnou zmluvou príp. dodatkom.

**IX. Osobitné dojednania**

1. Zhotoviteľ je povinný počas zhotovenia predmetu zmluvy udržiavať na stavenisku poriadok a čistotu a zabezpečiť odstránenie znečistenia okolitých pozemných komunikácii vzniknutého realizáciou diela. Zároveň je zhotoviteľ povinný dodržiavať všetky právne predpisy Slovenskej republiky.

2. Zhotoviteľ sa zaväzuje, že umožní všetkým kontrolným subjektom, vrátane Ministerstva životného prostredia Slovenskej republiky, Ministerstva investícií, regionálneho rozvoja a informatizácie Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR.

3. Zhotoviteľ je povinný Objednávateľovi preukázať ku dňu odovzdania a prevzatia staveniska poistenie zodpovednosti za škodu minimálne pre prípad poškodenia, zničenia, odcudzenia alebo straty platné počas doby realizácie projektu až do odovzdania a prevzatia stavby Objednávateľom. Výška poistenia je minimálne v hodnote ceny predmetu zmluvy s DPH podľa bodu 1. Čl. IV. tejto zmluvy.

**X.**

**Záverečné ustanovenia**

1. Zmluva nadobúda platnosť dňom podpisu oboma zmluvnými stranami. Zmluva nadobúda účinnosť dňom nasledujúcim po dni zverejnenia tejto zmluvy podľa osobitného predpisu (zákon č. 211/2000) a zároveň dňom odovzdania a prevzatia staveniska zhotoviteľovi. K odovzdaniu a prevzatiu staveniska zhotoviteľovi dôjde až po kontrole procesu zadávania zákazky zo strany poskytovateľa pomoci, resp. správcu programu.

2. Zmeny a dodatky tejto zmluvy musia byť vykonané formou písomného dodatku k zmluve a musia byť podpísané oboma zmluvnými stranami.

3. Táto zmluva, ako aj všetky jej prípadné dodatky, môže byť zverejnená na webovom sídle Správcu programu s názvom „Zmierňovanie a prispôsobovanie sa zmene klímy“.

3. Táto zmluva bola vyhotovená vo štyroch rovnopisoch, z ktorých každá zo zmluvných strán obdrží dva rovnopisy.

4. Zmluvné strany si zmluvu prečítali, jej obsahu porozumeli a prehlasujú, že ich prejavy vôle sú slobodné, vážne, zrozumiteľné a určité, čo svojimi podpismi potvrdzujú.

5. Neoddeliteľnou prílohou tejto zmluvy je:

Príloha č. 1: Ocenený výkaz výmer (rozpočet diela) v listinnej podobe

V Slovenskej Ľupči dňa:

**Objednávateľ**:

Základná škola Sama Cambela

v zast. PaedDr. René Kováčik

riaditeľ \_\_\_\_\_\_\_\_\_\_\_\_\_\_\_\_\_\_\_\_\_\_

**Zhotoviteľ** :

\_\_\_\_\_\_\_\_\_\_\_\_\_\_\_\_\_\_\_\_\_\_